Catarroja celebra el Dia del Medi Ambient amb els seus centre educatius
Sin fecha

Catarroja ha celebrat durant aquestes jornades, el Dia del Medi Ambient, una cita en la qual s'ha recollit tot el treball realitzat durant aquest curs a les escoles del municipi en matèria de respecte al nostre entorn natural. Així, des de la regidoria de Medi Ambient s'han posat en marxa diferents accions que han conclòs amb l'elaboració d'un vídeo que recull el treball dels centres i el lliurament d'un exemplar de l'Atles d'ocells de la Comunitat Valenciana elaborat pels voluntaris de la Societat Valenciana d'Ornitologia.

“Enguany no hem pogut fer tots els actes que teníem previstos a les escoles, però des dels centres ens han passat tot el treball realitzat durant l'any que ha sigut d'un gran valor i que demostra la implicació dels centres educatius en matèria de medi ambient”, explica Elisa Gimeno, regidora de Medi Ambient.

Amb motiu del Dia del Medi Ambient es va entregar als centres educatius l'obra de consulta Atles dels ocells de la Comunitat Valenciana. D'aquesta manera, comptaren amb una obra de consulta molt exhaustiva amb la qual poder seguir les activitats relacionades amb l'ornitologia.

De manera paral·lela, des d'el mes d'abril passat s'estan impulsant des de la regidoria de Medi Ambient un cicle de xarrades sobre importants temes que afecten el nostre entorn natural. Així doncs, s'ha debatut des d'eficiència energètica, protecció de l'entorn de l’Albufera o d'alimentació sostenible. Tots aquests temes han sigut emesos en directe pel canal de Youtube municipal i han comptat amb la participació d'experts en la matèria.